[{"text_idx": "#000003", "text": "/ Basque trade & Investment"}, {"text_idx": "#000004", "text": "/ Invest in Basque Country"}, {"text_idx": "#000009", "text": "Euskadiko enpresa txiki eta ertainentzako Eusko Jaurlaritzaren 2023 laguntzen plana"}, {"text_idx": "#000010", "text": "Hau da euskal industriarentzako arreta zerbitzua"}, {"text_idx": "#000012", "text": "13 euskal enpresak jasoko dituzte zibersegurtasun industriala bultzatzeko Eusko Jaurlaritzaren lehen laguntzak"}, {"text_idx": "#000013", "text": "SPRI Taldeak 600.000 euro bideratuko ditu aurten enpresa industrialei laguntzeko zibererasoen aurkako babes neurriak hartzen."}, {"text_idx": "#000016", "text": "13 euskal enpresak jasoko dituzte zibersegurtasun industriala bultzatzeko Eusko Jaurlaritzaren lehen laguntzak. SPRI Taldeak bultzatutako laguntza horiek 600.000 euroko partida bat dute aurten, eta gastu eta inbertsioen %50erainokoak izango dira. 13 konpainia horien kasuan, diru-laguntzak guztira 140.000 eurotik gorakoak dira, eta enpresa bakoitzak 10.000 euro pasatuxe jasoko du batez beste."}, {"text_idx": "#000017", "text": "Zibersegurtasun industrialeko laguntzak ekimen aitzindaria dira, eta ekimen hori SPRI Taldean integratutako eta Arabako Teknologi Parkean kokatutako Euskadiko Zibersegurtasun Zentroaren (BCSC) sorkuntzaren testuinguruan jaio da. Basque Cybersecurity Centre martxan dago 2017ko urritik, eta bere helburu garrantzitsuenak dira zibersegurtasunarekin lotutako enpresa sektorea sendotu eta dinamizatzea, Euskadi nazioarteko erreferente izan dadila sektore horretan eta segurtasun informatikoaren kultura sustatzea euskal gizartean."}, {"text_idx": "#000018", "text": "Bederatzi hilabete hauetan, Euskadiko Zibersegurtasun Zentroak lortu du lankidetza publiko-pribatuak lideratzea maila lokalean nahiz Europako eskualdeen artean, eta topagune bihurtu da tokiko zibersegurtasun eskaintzaile eta eskatzaileentzat."}, {"text_idx": "#000019", "text": "In\u0303igo Urkullu Lehendakariak uztailaren 18an inauguratu zuen ofizialki zentroa, zeinaren asmoa den baita ere Euskadiko enpresa edo hiritarren eraso informatikoei erantzutea. Gaur egun 120 erakunde inguru daude Euskadiko zibersegurtasun sektorean, eta kalkulatzen da enpresek jasandako zibererasoek 840 milioi euro inguruko kalte ekonomikoak ekarri zituztela 2017an."}, {"text_idx": "#000021", "text": "Diruz lagundutako proiektuak askotarikoak dira: kanpo-komunikazioko sareen fidagarritasuna hobetzea, posta elektronikorako segurtasun politikak aplikatzea, kontrol handiagoa lortzea kanpoko sareetatik konektatzen diren ekipoetarako, urruneko sarbide seguruagoak ezartzea, jatorria Interneten duten mehatxuak prebenitzea edo lantegi industrialetako produkzio-ildoak babestea. Bestalde, hauek dira zibersegurtasun proiektuak gauzatuko dituzten enpresak: Telefo\u0301nica Soluciones de linf., Semantic Systems, Titanium Industrial Security, LKS, Nextel, Algitech, Efor Internet eta Tecnologi\u0301a, S21sec, Jakincode, Derten eta Telbask Telecomunicaciones."}, {"text_idx": "#000023", "text": "Laguntza-eskaerak aurkezteko epea zabalik dago azaroaren 23ra arte eta interesatuak harremanetan jar daitezke BCSCrekin zalantza guztiak argitzeko. Diru-laguntzak hiru astean emango dira, behin proiektuaren dokumentazio osoa aurkeztu ondoren."}, {"text_idx": "#000024", "text": "Txapa-konformazioaren tratamendua hobetzea trokel baten bidez, haren malgutasuna hobetzeko\nSkootik adimen artifizialaren aldeko apustua egiten du, informazioa errentagarri bihurtzeko eta erabaki eraginkorrak hartzeko\nBasque Open Industry-ren zabalkundea abian da\nAdimen Artifiziala aplikatua, erronkatik ekintzara nola igaro\n3DZ, Europako 3D teknologia-banatzaile nagusien artean"}, {"text_idx": "#000032", "text": "Zertan lagun diezazukegu?Hau da euskal industriarentzako arreta zerbitzua"}, {"text_idx": "#000033", "text": "Bulego nagusia:Alda. Urquijo 36 4a planta 48011 BilbaoTel. 94 403 70 00info@spri.eus"}]